
PËR FILLIMIN E PROCEDURAVE PËR SHQYRTIMIN DHE MIRATIMIN E DRAFTRREGULLORES “PËR PROCEDURAT E LICENCIMIT, MODIFIKIMIT, TRANSFERIMIT TË PJESSHËM OSE TË PLOTË, HEQJEN E LICENCAVE NË SEKTORIN E GAZIT NATYROR”

Ne mbështetje të nenit 24, të ligjit nr. 102 /2015, “Për sektorin e gazit natyror”, si dhe të nenit 26, të rregullores “Për organizimin, funksionimin dhe procedurat e ERE-s”, miratuar me vendimin nr. 96, datë 17.6.2016, të Bordit të ERE-s, Bordi i Entit Rregullator të Energjisë (ERE), në mbledhjen e tij të datës 30.9.2016, pasi shqyrtoi relacionin e draftrregullores “Për procedurat e licencimit, modifikimit, transferimit të pjesshëm ose të plotë, heqjen e licencave në sektorin e gazit natyror”, të përgatitur nga grupi i punës,
VENDOSI:

1. Të fillojë procedurat për shqyrtimin dhe miratimin e draftrregullores “Për procedurat e licencimit, modifikimit, transferimit të pjesshëm ose të plotë, heqjen e licencave në sektorin e gazit natyror”.
2. Drejtoria Juridike dhe Mbrojtjes së Konsumatorëve të njoftojë palët e interesuara për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 

